El termini de presentació de sol·licituds restarà obert des del 26 de novembre i fins a les 14.00 h (hora local de Barcelona) del dia 19 de desembre de 2019.
Informació que ha de constar a l'annex de la sol·licitud:
a) Dades generals de l'associació.
b) Memòria resumida de l'associació.
c) Memòria resumida de les activitats per al curs acadèmic que fixi la convocatòria.
d) Adequació de l'activitat per a la qual se sol·licita l'ajut.
e) Memòria justificativa de l'activitat per a la qual se sol·licita l'ajut.
f) Pressupost total d'ingressos i despeses de l'activitat sol·licitada.
g) Pressupost total d'ingressos i despeses de l'associació per al curs acadèmic que fixi la convocatòria.
També s'ha d'adjuntar amb la sol·licitud el certificat del vicerector o la vicerectora competent que acrediti la vinculació de l'associació a la universitat i també que les activitats les duu a terme, preferentment, en l'àmbit universitari.
Com a resultat de l'avaluació, es genera un valor d'avaluació cientificotècnica final expressat en una escala de l'1 al 7.
Es valoren especialment les actuacions programades per les diferents associacions que tinguin abast interuniversitari.
L'imprès de sol·licitud normalitzat està format per un formulari general i els documents annexos següents,
que s'han d'adjuntar al formulari:
- Document annex, segons el model normalitzat.
- Certificat del vicerector o la vicerectora competent que acrediti la vinculació de l'associació a la universitat i
també que les activitats les duu a terme, preferentment, en l'àmbit universitari.
És imprescindible convertir els documents a annexar en format PDF i adjuntar-los al formulari abans de validar-ho.
Les sol·licituds les ha de formalitzar la persona representant legal.
Consulteu les condicions tècniques necessàries per a fer tràmits en línia a través de Tràmits gencat
El termini legal màxim per resoldre aquesta convocatòria és de sis mesos a partir de l'endemà de la publicació de la convocatòria al DOGC.
Passat aquest temps, si no es rep cap informació cal entendre que l'organisme competent ha desestimat la sol·licitud.
Com es notifica si cal esmenar la sol·licitud?
La resolució de concessió dels ajuts es notificarà mitjançant la seva publicació al tauler electrònic de l'Administració de la Generalitat de Catalunya.
Per tal de fer-ne una difusió més gran, i a efectes informatius, es podrà consultar el resultat de la resolució a la pàgina web de l'AGAUR i a la de la Secretaria d'Universitats i Recerca.
La resolució de concessió ha d'indicar els recursos que es poden interposar.
L'acceptació s'ha de formalitzar mitjançant un document normalitzat signat per la persona representant legal de l'entitat, en el qual es compromet a complir totes les condicions fixades a les bases reguladores i la convocatòria i d'acord amb les bases generals de l'AGAUR vigents.
A més de l'imprès d'acceptació, cal aportar la documentació següent:
No cal aportar els documents 1 i 2 en el cas que l'associació els hagi presentat anteriorment a l'AGAUR, sempre que no hagin transcorregut més de cinc anys des de la seva presentació i que hagin estat admesos com a vàlids.
En aquest supòsit, l'associació sol·licitant ha d'especificar per escrit la data en què es van presentar i el procediment a què corresponen.
L'acceptació s'ha de presentar en el termini que prevegi la convocatòria.
Les persones beneficiàries dels ajuts han de justificar la realització efectiva de l'activitat que fomenta la concessió de l'ajut i acreditar-ho dins del termini que prevegi la convocatòria.
Cal presentar la documentació següent:
a) Memòria justificativa que acrediti que s'ha dut a terme l'activitat subvencionada, amb indicació de les activitats desenvolupades i dels resultats obtinguts, signada pel representant legal de l'entitat.
b) Una relació classificada de les despeses de l'activitat, amb identificació del creditor, el número de factura o document de valor probatori equivalent en el tràfic mercantil, la data d'emissió i, si escau, la data de pagament.
També s'ha de presentar una liquidació on s'indiquin i, si escau, es motivin, les desviacions respecte al pressupost inicial.
c) Una relació detallada dels altres ingressos o subvencions que hagin finançat l'activitat subvencionada, amb indicació de l'import i la procedència.
Quan els justificants de les despeses s'imputin parcialment a altres subvencions, caldrà indicar la quantitat exacta o el percentatge imputat a cada una, amb identificació dels òrgans concedents.
L'AGAUR podrà comprovar els justificants que consideri oportuns i que permetin obtenir evidència raonable sobre l'aplicació adequada de la subvenció, per la qual cosa requerirà al beneficiari que remeti els justificants de despesa seleccionats.
En el cas que el cost final efectiu de l'activitat subvencionada sigui inferior al cost inicialment pressupostat es reduirà, en la mateixa proporció, la quantia de la subvenció atorgada.
Per tal que es consideri acomplert l'objecte i la finalitat de la subvenció cal que la despesa mínima realitzada i justificada de l'activitat subvencionada sigui com a mínim el 50% de la despesa reconeguda en la resolució de concessió.
L'incompliment d'aquesta despesa mínima comporta la revocació de la subvenció atorgada.
S'estableix un percentatge màxim de desviació pressupostària del 10% entre el cost inicialment pressupostat i el cost final justificat de l'activitat subvencionada que no comportarà reducció de la quantia de la subvenció atorgada.
Només es podrà aplicar aquest percentatge si es garanteix que s'ha acomplert l'objecte i la finalitat de la subvenció.
La documentació s'ha de presentar a: